CELEX: 62020TN0271
Language: fi
Date: 2020-05-08 00:00:00
Title: Asia T-271/20: Kanne 8.5.2020 – JS v. SRB

27.7.2020   
            
            
               FI
            
            
               Euroopan unionin virallinen lehti
            
            
               C 247/20
            
         
      Kanne 8.5.2020 – JS v. SRB
      (Asia T-271/20)
      (2020/C 247/30)
      Oikeudenkäyntikieli: englanti
      
         Asianosaiset
      
      
         Kantaja: JS (edustajat: asianajajat L. Levi ja A. Champetier)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 14.6.2019 tehdyn päätöksen, joka annettiin tiedoksi kantajalle 17.6.2019 ja jolla hylättiin hänen 2.5.2019 tekemänsä avustamispyyntö;
               
            
                  —
               
               
                  kumoaa lisäksi ja siltä osin kuin on tarpeen kantajalle 29.1.2020 tiedoksi annetun päätöksen, jolla hylättiin hänen 14.9.2019 tekemänsä valitus;
               
            
                  —
               
               
                  määrää kantajalle aiheutuneesta henkisestä kärsimyksestä vahingonkorvauksen, jonka suuruudeksi voidaan kohtuudella arvioida 20 000 euroa;
               
            
                  —
               
               
                  määrää lisäksi 77 408 euron suuruisen korvauksen kantajalle aiheutuneesta yksilöidystä ja todistettavissa olevasta vahingosta;
               
            
                  —
               
               
                  velvoittaa vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi kolme kanneperustetta.
      
                  1)
               
               
                  Ensimmäisen kanneperusteen mukaan henkilöstösääntöjen 12a artiklan 3 kohtaa ja SRB:n täysistunnossa 29.11.2017 hyväksymien toimintaperiaatteiden (1) 2.1 artiklaa on rikottu.
               
            
                  2)
               
               
                  Toisen kanneperusteen mukaan henkilöstösääntöjen 24 artiklaa ja SRB:n mainittujen toimintaperiaatteiden 7.3 artiklaa on rikottu.
               
            
                  3)
               
               
                  Kolmannen kanneperusteen mukaan huolenpitovelvollisuus on laiminlyöty.
                  Kantaja perustaa vahingonkorvausvaatimuksensa vastaajan virheelliseen toimintaan, kärsimäänsä vahinkoon ja virheen ja vahingon väliseen yhteyteen.
               
            
         (1)  Toimintaperiaatteet, joilla suojellaan ihmisarvoa ja ehkäistään työpaikkakiusaamista ja seksuaalista häirintää.